Príloha č.1

Úlohy ústredných orgánov štátnej správy a odporúčania pre vyššie územné celky a obce  na roky 2012 - 2015 podľa priorít

Priorita č. 1
Znižovanie miery a závažnosti kriminality a inej protispoločenskej činnosti
 
A. Všeobecné úlohy ústredných  orgánov štátnej správy)

1.	Zapracovávať problematiku prevencie kriminality do všeobecne záväzných  právnych predpisov.
2.	Vykonávať prevenciu kriminality v pôsobnosti rezortov určeným  pracoviskom  ústredného orgánu štátnej správy v súčinnosti s miestnou štátnou správou a mimovládnymi organizáciami, vedeckými, vzdelávacími ustanovizňami a podnikateľským sektorom.
3.	Predkladať na rokovania rady a jej expertných skupín informácie o svojich špecificky zameraných preventívnych projektoch a programoch s návrhmi na zosúladenie so špecificky zameranými preventívnymi projektmi a programami v pôsobnosti iných subjektov prevencie.
4.	Vytvárať podmienky pre plánovanie a realizáciu preventívnych opatrení subjektov v riadiacej pôsobnosti príslušných rezortov.
5.	Podporovať mimovládne organizácie pri realizácii aktivít prevencie kriminality najmä v oblasti sociálnej  a viktimačnej prevencie. 
6.	Budovať partnerskú spoluprácu pri viac zdrojovom financovaní preventívnych projektov s možným využitím finančných prostriedkov územnej samosprávy, mimovládnych organizácií a podnikateľskej sféry.
7.	Zabezpečovať úlohy vo vzťahu k Európskej sieti pre prevenciu kriminality (ďalej v texte  EUCPN)), OSN a k iným medzinárodným organizáciám a zahraničným inštitúciám.
8.	Využívať poznatky najlepšej praxe štátov zastúpených v EUCPN a v iných medzinárodných organizáciách pri ovplyvňovaní výskytu sociálno-patologických javov, motívov a príležitostí k páchaniu trestných a iných protispoločenských činov.
9.	Aplikovať najnovšie trendy a poznatky o vývoji represívnych a preventívnych aktivít orgánov a inštitúcií EÚ a Rady Európy najmä k aktuálnym otázkam vo vzťahu k výberu daní.

Termín: 2012 - 2015

B. Špecifické úlohy ústredných  orgánov štátnej správy

Ministerstvo vnútra SR

1.	Zabezpečiť novelizáciu zákona č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov.
2.	Vytvoriť  jednotný systém evidencie a štatistického vykazovania priestupkov v spolupráci so všetkými zainteresovanými ministerstvami.
3.	Skvalitňovať bezpečnostný systém v azylových zariadeniach (technické, organizačné a personálne opatrenia v prospech zvýšenej ochrany žiadateľov o udelenie azylu).

Termín: 2012 - 2015

Ministerstvo hospodárstva SR 

1.	Riešiť aktuálne otázky prevencie kriminality v oblasti hospodárstva s dôrazom 
na ochranu spotrebiteľa, ochranu drahých kovov, prevenciu pri dovoze a vývoze nebezpečných chemických látok a prípravkov, prekurzorov a drog, pri obchodovaní a preprave vojenského materiálu, pri závažných priemyselných haváriách.

Termín: 2012 - 2015

Ministerstvo práce, sociálnych vecí a rodiny SR 

1.	Riešiť aktuálne otázky  prevencie kriminality rizikových skupín obyvateľstva s dôrazom na predchádzanie a riešenie chudoby a ich sociálneho vylúčenia,  na pomoc deťom a ich rodinám na  efektívnosť  poskytovaných služieb  obetiam násilia  prostredníctvom  centier krízovej  intervencie  a poradenských služieb  a na zvýšenie efektivity  výkonu opatrení sociálnej kurately. 
2.	Vytvoriť Koordinačno-metodické centrum pre prevenciu a elimináciu násilia páchaného na ženách a v rodinách.
3.	Vytvoriť non - stop národnú bezplatnú poradenskú telefónnu linku, ktorá bude zameraná na telefonickú krízovú intervenciu pre  ženy a rodiny  zažívajúce násilie.  
4.	Podporovať a skvalitniť výkon poradensko-intervenčných centier na regionálnej úrovni.

Termín: 2012 - 2015

Ministerstvo kultúry SR 

1.	Poskytovať súčinnosť  Národnej  ústredni  Interpolu v Bratislave vo veci žiadosti  o preverovanie  pôvodu zadržaných  predmetov kultúrnej hodnoty alebo vo veci pátrania  po odcudzených  predmetoch  kultúrnej hodnoty. 
2.	Sledovať  mediálne výstupy , ktoré môžu  propagovať  nezákonné konanie, podávať trestné  oznámenia , spolupracovať  a poskytovať súčinnosť  orgánom činným  v trestnom konaní. 
3.	Spolupracovať s Pamiatkovým úradom Slovenskej republiky (vrátane krajských pamiatkových úradov) s Ministerstvom vnútra Slovenskej republiky a Policajným zborom Slovenskej republiky na potláčaní kriminality v oblasti ochrany kultúrneho dedičstva, najmä v oblasti nelegálnej archeológie, nezákonného vývozu predmetov kultúrnej hodnoty do zahraničia či ochrane nehnuteľných kultúrnych pamiatok. 

Termín: 2012 - 2015

Ministerstvo dopravy, výstavby a regionálneho rozvoja SR

1.	Riešiť aktuálne otázky prevencie kriminality v oblasti dopravy s dôrazom na bezpečnosť prepravovaných osôb a ochranu prepravovaných tovarov v cestnej, leteckej vodnej, železničnej a integrovanej doprave, efektívny regionálny rozvoj bez prejavov korupcie, kvalitu cestovného ruchu, ochranu životného prostredia a predchádzanie budovania nelegálnych stavieb s dôrazom na bezpečnosť detí a mládeže.
2.	Vypracovať príslušnú legislatívu a zabezpečiť dôsledné vyšetrenia  tzv. čiernych stavieb.
3.	Prijať opatrenia proti praniu špinavých peňazí (Slovenská pošta a. s.). 

Termín: 2012 - 2015

Ministerstvo financií SR

1.	Vypracovať analýzu súčasného stavu  v oblasti zamedzenia colným a daňovým únikom na vonkajšej hranici Európskej únie s Ukrajinou (slovensko-ukrajinská hranica), trendov, spôsobov a foriem pašovania tovaru cez vonkajšiu hranicu Európskej únie s poukazom na problémové oblasti pri ochrane vonkajšej hranice s konkrétnymi návrhmi riešení na zníženie miery a závažnosti kriminality.
2.	Vypracovať analýzu súčasného stavu materiálno-technického zabezpečenia hraničných priechodov vrátane návrhov na výmenu zastaranej techniky a nákup nových, modernejších technických zariadení a prístrojov, prostredníctvom ktorých bude výkon colnej kontroly na vonkajšej hranici Európskej únie zabezpečený efektívnejšie. 
3.	Riešiť aktuálne otázky prevencie kriminality pri výbere daní, dodržiavaní colných predpisov, praní špinavých peňazí, financovaní terorizmu, predchádzaní počítačovej kriminality a korupcie.
4.	Využívať rizikové analýzy vrátane majetkovo-personálneho prepojenia osôb, ako preventívneho opatrenia na odhaľovanie rizikových daňových subjektov.

Termín: 2012-2015

Ministerstvo životného prostredia SR

1.	Riešiť zachovanie prírodného dedičstva  a zabezpečovať ochranu vybratých oblastí životného prostredia.

Termín: 2012 - 2015

Ministerstvo pôdohospodárstva a rozvoja vidieka SR

1.	Riešiť aktuálne otázky prevencie kriminality v oblasti pôdohospodárstva s dôrazom na prevenciu bezpečných potravín a krmív, lesov a pôdy, lesnej zveri, vodného a lesného hospodárstva, sociálny a ekonomický rozvoj vidieka, spracovania dreva.

Termín: 2012 - 2015

Ministerstvo spravodlivosti SR

1.	Prehodnotiť legislatívu mediácie a probácie v trestnom práve, prehodnotiť systém efektivity výkonu alternatívnych trestov, trestu domáceho väzenia, nastaviť systém motivácie  a odmeňovania odsúdených  a osôb  vo väzbe,  prehodnotiť operatívu  v oblasti nastavenia  systému  vzdelávania  odsúdených a osôb vo väzbe, prehodnotiť výkon operatívy Zboru  väzenskej a justičnej stráže  s ohľadom na postpenitenciárnu  starostlivosť  a redukciu recidívy.
2.	Zabezpečiť súčinnosť  pri projekte  vybudovania špeciálneho  zariadenia  pre zabezpečenie starostlivosti o duševne chorých a nebezpečných páchateľov sexuálnych zločinov a recidivistov. 
3.	Podporiť projekty zavádzania efektívnych komunitných modelov prevencie eskalovaných právnych konfliktov a kriminality v komunitách.

Termín: 2012 - 2015

Ministerstvo školstva, vedy, výskumu a športu SR

1.	Metodicky usmerňovať výchovno-vzdelávací proces v oblasti prevencie rizikového správania sa detí a ochrany pred sociálno-patologickými javmi a kriminalitou páchanou na deťoch a mládeži a kriminalitou, páchanou deťmi a mládežou.  
2.	Podporovať realizáciu špecifických preventívnych projektov zameraných na zvýšenie bezpečnosti v školách (vrátane dopravnej výchovy), na elimináciu rizikových a nežiaducich javov ako je delikvencia, zvýšená a neprimeraná agresivita, šikanovanie, podpora bezpečného používania internetu, prevencia drogových závislostí, obchodovanie s ľuďmi, prevencia sexuálneho vykorisťovania detí a detskej pornografie, výchovy v rámci školských vzdelávacích programov ako aj prostredníctvom podpory ďalšieho vzdelávania učiteľov v oblasti mediálnej výchovy. 
3.	Podporovať konkrétne aktivity v oblasti prevencie rizikového správania a podpory zdravého životného štýlu v rezorte školstva prostredníctvom finančnej podpory projektov škôl a intervenčných programov centier pedagogicko-psychologického poradenstva a prevencie (prevencia drogových závislostí, prevencia obchodovania s ľuďmi prostredníctvom poradenských a intervenčných aktivít, podpora realizácie súboru pedagogických a psychologických opatrení zameraných na redukciu príčin vyvolávajúcich poruchy psychosociálneho vývinu). 
4.	Vzdelávať pedagogických a nepedagogických zamestnancov škôl a školských zariadení v oblasti prevencie kriminality s využitím výsledkov cielene vykonávaného výskumu motívov a prejavov sociálno-patologického správania detí a mládeže. 
5.	Podporovať národné a medzinárodné prieskumy a výskumy v danej oblasti. 
6.	V nadväznosti na Opčný protokol k Dohovoru o právach dieťaťa, o predaji detí, detskej prostitúcií a detskej pornografii a v súlade s čl. 5 Dohovoru Rady Európy o ochrane detí pred sexuálnym vykorisťovaním a sexuálnym zneužívaním podporiť informovanosť o ochrane a právach detí medzi osobami, ktoré majú pravidelný kontakt s deťmi v oblasti výchovy a vzdelávania.  

Termín: 2012 - 2015

Ministerstvo obrany SR

1.	Vykonávať pravidelnú preventívnu činnosť proti kriminalite v pôsobnosti  Ministerstva obrany SR.
2.	Plniť úlohy vyplývajúce z rámcového akčného plánu  Národná protidrogová stratégia na obdobie rokov 2009-2012.

Termín: 2012 - 2015

Finančné zabezpečenie úloh: z rozpočtových kapitol ústredných orgánov štátnej správy a finančných prostriedkov EÚ.
C. Odporúčania pre územnú samosprávu

1.	Stanoviť konkrétne aktivity prevencie kriminality a inej protispoločenskej činnosti na svojom území na roky 2011-2015 vrátane finančného zabezpečenia.
2.	Spolupracovať s obvodnými úradmi v sídle kraja pri využívaní pomoci z fondov EÚ a dotácií MV SR za účelom prípravy a financovania projektov. 
3.	Spolupracovať pri riešení problematiky  prevencie kriminality a využívať neformálnu spoluprácu s príslušnými ústrednými orgánmi štátnej správy.
4.	Vytvárať a udržať permanentnú komunikáciu s občanmi, školami, mimovládnymi, neziskovými a občianskymi organizáciami, integrovať ich do komunálnych inštitútov a činnosti, aktivizovať preventívne pôsobenie zborov mestských polícií s prioritným zameraním na materské školy, školy, deti, mládež a ďalšie rizikové skupiny.
5.	Analyzovať informácie o prejavoch a potenciálnych rizikách protispoločenskej a kriminálnej činnosti, hľadať účinné opatrenia a stratégie na elimináciu  prevencie násilia. 
6.	Spolupracovať pri projektoch a využívať viaczdrojové financovanie pri spoločných projektoch z vlastných zdrojov a iných zdrojov (štátna správa, EÚ a podnikateľský sektor).

Termín: 2012 - 2015

Priorita č. 2 
Zvyšovanie bezpečnosti miest a obcí

A. Všeobecné úlohy ústredných  orgánov štátnej správy (nie sú  vymedzené)

B. Špecifické úlohy ústredných  orgánov štátnej správy

Ministerstvo dopravy výstavby a regionálneho rozvoja SR

1.	Prijímať opatrenia na zvyšovanie  bezpečnosti cestujúcich  v dopravných prostriedkoch na železničných staniciach ,na letiskách (inštalácia kamerových systémov, zabezpečenie spolupráce s políciou pri preventívnych akciách a pri riešení incidentov).

Termín: 2012 - 2015

Ministerstvo obrany SR

1.	Zvyšovať bezpečnosť miest a obcí  v súčinnosti PZ, kontrolnej hliadkovej činnosti, v rámci preventívno-bezpečnostných akcií, preventívnych kontrol, dopravno-bezpečnostných akcií a cestných kontrol, silami a prostriedkami vojenskej polície. 

Termín: 2012 - 2015

Ministerstvo vnútra SR

1.	Zvyšovať bezpečnosť miest a obcí  prostredníctvom finančnej podpory projektov z dotácií Ministerstva vnútra SR. 

Termín: v príslušnom kalendárnom roku do 31. 3. 

Finančné zabezpečenie úloh: z rozpočtových kapitol ústredných orgánov štátnej správy a finančných prostriedkov Európskej únie

C. Odporúčania pre územnú samosprávu

1.	Zabezpečovať funkčný systém prevencie kriminality s pomerným finančným zabezpečením. 
2.	Určiť subjekt, ktorý bude preventívne aktivity koordinovať a priebežne vyhodnocovať s návrhmi úloh pre ďalšie obdobie.
3.	Zapracovať prevenciu kriminality do rozvojových programov vyššieho územného celku a obce) v spolupráci so zainteresovanými subjektami, ktoré v danej oblasti pôsobia.
4.	Priebežne monitorovať výskyt kriminogénnych faktorov ovplyvňujúcich verejný poriadok a bezpečnosť s dôrazom na kriminalitu a inú protispoločenskú činnosť (vytipovať najohrozenejšie lokality a budovy ohrozené kriminalitou a inou protispoločenskou činnosťou, sociálne vylúčených jedincov, rodiny s prejavmi sociálnej patológie a sociálne vylúčené komunity, monitorovať aj  športové, kultúrne podujatia vo vytipovaných lokalitách).
5.	Spolupracovať pri návrhu a realizácii preventívnych opatrení s obvodným úradom 
v sídle kraja, s Policajným zborom, mestskými alebo obecnými políciami a ostanými subjektmi prevencie kriminalitiy. 
6.	Spolupracovať pri projektoch a využívať viaczdrojové financovanie pri spoločných projektoch z vlastných  a iných zdrojov (štátna správa, EÚ a podnikateľský sektor).
7.	Budovať a prevádzkovať  monitorovacie kamerové systémy verejných priestranstiev s vlastnou finančnou participáciou.

Termín: 2012 - 2015

Priorita č. 3 
Eliminácia sociálne patologických javov v rizikových skupinách

A. Všeobecné úlohy ústredných  orgánov štátnej správy

1.	Organizovať informačno-osvetové kampane o otázkach znižovania výskytu sociálno-patologických javov, motívov a príležitostí k páchaniu trestných činov, medializovať možnosti ochrany občana ako obete pred trestnou a inou protispoločenskou činnosťou a vypracovávať informačné materiály dostupné najmä pre rizikové skupiny.
2.	Podieľať sa na realizácii preventívnych aktivít na školách so zameraním na ovplyvňovanie myslenia, hodnotovej orientácie detí a mládeže, poznanie problémov a subkultúry mládeže s ohľadom na kompetenčnú pôsobnosť príslušného ministerstva.
3.	Skvalitňovať podmienky pre výskum a vedu v oblasti prevencie kriminality vo vzdelávacích inštitúciách. 

Termín: 2012 - 2015 

B. Špecifické úlohy ústredných  orgánov štátnej správy

Ministerstvo vnútra SR

1.	Medializovať v spolupráci s Informačným centrom  boj proti obchodovaniu s ľuďmi a prevenciu kriminality, medializovať zadania výskumov a prieskumov špecifických problémov prevencie kriminality v regiónoch.

Termín: 2012 - 2015

Ministerstvo  školstva, vedy, výskumu a športu SR

1.	Riešiť aktuálne otázky prevencie kriminality detí a mládeže s dôrazom na eliminovanie prejavov sociálnej patológie (záškoláctvo, vandalizmus, násilie a šikanovanie na školách, tabakovú a drogovú závislosť, alkoholizmus, gamblerstvo), na zvyšovanie bezpečnosti detí a mládeže v doprave, na zvýšenie aktivity rodičovskej verejnosti a neziskového sektora (obchodovanie s ľuďmi a škodlivé vplyvy náboženských siekt, narastanie medzigeneračných rozporov a neúcty k dospelým a seniorom). 

Termín: 2012 - 2015 

Ministerstvo kultúry SR 

1.	Prostredníctvom dotačného systému  Ministerstva kultúry SR podporovať projekty  zamerané  na prevenciu protispoločenských javov.
2.	Systematicky vzdelávať  registrované cirkvi  a náboženské  spoločenstvá  v oblasti prevencie extrémizmu, xenofóbie, a rasovo motivovanej  trestnej činnosti.

Termín: 2012 - 2015 

Ministerstvo práce,  sociálnych vecí a rodiny SR

1.	Vypracovať koncepciu systematického vzdelávania v oblasti na ženách (so zreteľom na marginalizované rómske komunity) pre jednotlivé profesijne zamerané odbory na vysokých školách a univerzitách, uvedenú koncepciu overiť v praxi. 
2.	Pripraviť výskum násilia špecificky a viacnásobne ohrozených skupín žien ako aj pripraviť reprezentatívny výskum maskulinity na Slovensku vo vzťahu k násiliu páchaného na ženách (aj so zameraním na marginalizované rómske komunity).
3.	Náležitú pozornosť  venovať deťom premiestňovaným z detských domovov do reedukačných centier, diagnostických centier a liečebno-výchovných zariadení.
4.	Monitorovať a analyzovať situáciu detí umiestnených v zariadení, ktoré plní úlohy odbornej diagnostiky a v špecializovaných zariadeniach podľa § 37 ods. 3 zákona č. 36/2005 Z. z. o rodine.
5.	Utvárať podmienky  na riešenie konfliktných situácií  v rámci výkonu opatrení sociálnoprávnej ochrany detí a sociálnej kurately a efektívneho využívania výchovných opatrení.

Termín: 2012 - 2015

Finančné zabezpečenie úloh: z rozpočtových kapitol ústredných orgánov štátnej správy a finančných prostriedkov EÚ.

C. Odporúčania pre územnú samosprávu

1.	Znižovať  elimináciu sociálne patologických javov v rizikových skupinách (mládež- študenti SŠ)  práca s mládežou, práca s hodnotovými systémami na základných a stredných školách.
2.	Spolupracovať s mestskou a štátnou políciou vykonávať kontroly dodržiavania zákazu predaja alkoholických a tabakových výrobkov  maloletým a mladistvým v pohostinských, reštauračných a zábavných zariadeniach, v prípade protiprávneho konania vyvodzovať voči prevádzkovateľom postihy. 

Termín: 2012 - 2015

Priorita  č. 4
Eliminácia propagácie kriminality a inej protispoločenskej činnosti prostredníctvom všetkých druhov médií

A. Všeobecné úlohy ústredných  orgánov štátnej správy

1.	Vytvárať organizačné predpoklady pre pravidelnú výmenu skúseností z aplikácie preventívnych aktivít orgánmi štátnej správy v pôsobnosti rezortov a orgánmi samosprávy.
2.	Realizovať výskumy  a  prieskumy špecifických problémov prevencie kriminality 
v rámci existujúcich a nových výskumných programov SR.
3.	Podporovať zber a šírenie informácií o kriminogénnych faktoroch prostredníctvom médií ako predpokladu rozširovania vedomostí občanov.
4.	Zapracovať výsledky cielene vykonávaného výskumu obetí a kriminogénnych faktorov do preventívnych aktivít na národnej, regionálnej úrovni a miestnej úrovni.

Termín: 2012 - 2015

Ministerstvo vnútra SR

1.	Informovať občanov ako potencionálne obete o možnostiach ochrany pred trestnou činnosťou a požiarovosťou prostredníctvom webovej stránky rezortu.
2.	Medializovať  v spolupráci s Informačným centrom boj proti obchodovaniu s ľuďmi a prevenciu kriminality  riešiť v zadaní výskumov a prieskumov špicifických problémov.
Termín: 2012 - 2015

Ministerstvo zdravotníctva SR

1.	Riešiť aktuálne otázky prevencie kriminality v oblasti ochrany zdravia s dôrazom na boj s alkoholizmom, tabakovými a drogovými závislosťami, patologickým hráčstvom.

Termín: 2012 – 2015

Ministerstva školstva,  vedy, výskumu a športu SR 

1.	Podporovať komplexný systém organizácie výchovy a vzdelávania na školách a školských zariadeniach a na všetkých stupňoch vzdelávania tak, aby sa do systému výchovy a vzdelávania integrovala problematika prevencie kriminality. 
2.	Vzdelávať pedagogických a nepedagogických zamestnancov škôl a školských zariadení, ale aj ostatných subjektov prevencie kriminality (akreditácia pri práci s deťmi a mládežou, riešenie aktuálnych problémov detskej psychológie a patopsychológie, sociologické, psychologické a kriminologické výskumy vzdelávacími inštitúciami).
3.	Zapracovať výsledky cielene vykonávaného výskumu motívov a prejavov sociálno-patologického správania detí a mládeže do systému vzdelávania pedagogických pracovníkov s následným prenosom do výchovného procesu detí a mládeže.
4.	Metodicky  usmerňovať výchovno-vzdelávací proces v oblasti prevencie rizikového správania sa detí a ochrany pred sociálno-patologickými javmi  a  kriminalitou páchanou na deťoch a mládeži a kriminalitou, páchanou deťmi a mládežou.                                                                      
5.	Podporovať realizáciu špecifických preventívnych projektov zameraných na  zvýšenie bezpečnosti v školách (vrátane dopravnej výchovy), na elimináciu rizikových a nežiaducich javov ako je delikvencia, zvýšená a neprimeraná agresivita, šikanovanie, podpora bezpečného používania internetu, prevencia drogových závislostí, obchodovanie s ľuďmi, prevencia sexuálneho vykorisťovania detí a detskej pornografie , výchovy v rámci školských vzdelávacích programov prostredníctvom  podpory ďalšieho vzdelávania učiteľov v oblasti mediálnej výchovy.
6.	Riešenie aktuálnych otázok pôsobenia médií na deti a mládež (propagácia násilia, glorifikácia negatívneho hrdinu, egoizmus, rasistické a xenofóbne postoje. 

Termín: 2012 - 2015

Ministerstvo kultúry SR

1.	Ochraňovať maloletých pred nevhodnými  obsahmi audiovizuálnych diel, zvukových záznamov, umeleckých výkonov multimediálnych diel, programov poskytovaných  prostredníctvom  audiovizuálnej  mediálnej služby  na požiadanie  a multimediálnych diel, programov poskytovaných prostredníctvom audiovizuálnej  mediálnej služby na požiadanie  a programov alebo iných zložiek programovej služby s ohľadom na osobitosti jednotlivých vekových skupín. 

Termín: 2012 - 2015
 
Ministerstvo životného prostredia SR

1.	Riešiť zapojenie odbornej a laickej vrejnosti  do vytvárania spoločenského vedomia    nekonformného s prejavmi kriminality aprotispoločenskej činnosti v oblasti životného    prostredia.
2.	Zvyšovať propagácciu pozitívnej praxe vo vzťahu k životnému prostrediu.

Termín: 2012 - 2015

Ministerstvo práce, sociálnych vecí a rodiny SR 

1.	Medializovaním problematiky násilia páchaného na ženách zvyšovať povedomie   v spoločnosti o tejto problematike prostredníctvom kampaní, prezentáciou danej problematiky v dostupných printových a elektronických médiách, rezortných periodikách a     regionálnych médiách

Termín: 2012 - 2015

Finančné zabezpečenie úloh: z rozpočtových kapitol ústredných orgánov štátnej správy a finančných prostriedkov EÚ

B. Odporúčania pre územnú samosprávu

1.	V rámci prevencie zvyšovať informovanosť a vnímavosť  verejnosti voči špecifikám    násilia.      
2.	Organizovať akcie na zvyšovanie vnútrokomunitnej solidarity.
3.	Informovať o novodobých nástrahách a rizikách (internet, nebezpečné  kulty). 
4.	Informovať návštevníkov miest a obcí  o potenciálnych rizikách spojených s aktivitami asociálnych a kriminálnych živlov, ako aj o rizikách nezodpovedného správania pri ochrane   vlastného majetku.
5.	Zvyšovať prostredníctvom informačných preventívnych aktivít permanentne právne   vedomie obyvateľov  so zreteľom na budovanie pocitu trestnoprávnej zodpovednosti za     svoje skutky a správanie.
6.	Spolupracovať s verejnosťou a elektronickými a printovými médiami pri realizácii    a propagácii preventívnych aktivít. 
7.	Zvyšovať informovanosť o  formách domáceho násilia a o možnosti pomoci obetiam    v rodinách, seniorom, bezvládnym a odkázaným (interaktívne prednášky, diskusné fóra).

Termín: 2012 - 2015